b"\n_START_ARTICLE_\nParal\xc2\xb7lelep\xc3\xadpede\n_START_SECTION_\nPropietats\n_START_PARAGRAPH_\nQualsevol dels tres parells de cares paral\xc2\xb7leles es pot veure com els plans base del prisma. Un paral\xc2\xb7lelep\xc3\xadpede t\xc3\xa9 tres conjunts de quatre arestes paral\xc2\xb7lels; les arestes de cada conjunt s\xc3\xb3n de la mateixa llargada._NEWLINE_Els paral\xc2\xb7lelep\xc3\xadpedes resulten de transformacions lineals d'un cub (per a casos no degenerats: les transformacions lineals s\xc3\xb3n bijectives)._NEWLINE_Ja que cada cara t\xc3\xa9 simetria rotaci\xc3\xb3 entorn d'un punt, tot paral\xc2\xb7lelep\xc3\xadpede \xc3\xa9s un Zono\xc3\xa8dre. Tamb\xc3\xa9 el paral\xc2\xb7lelep\xc3\xadpede sencer t\xc3\xa9 simetria de rotaci\xc3\xb3 entorn d'un punt C\xe1\xb5\xa2 (vegeu tamb\xc3\xa9 sistema cristal\xc2\xb7l\xc3\xad tricl\xc3\xadnic). Cada cara \xc3\xa9s, vista des de l'exterior, la imatge especular de la cara oposada. Les cares s\xc3\xb3n en general quirals, per\xc3\xb2 el paral\xc2\xb7lelep\xc3\xadpede no ho \xc3\xa9s._NEWLINE_\xc3\x89s possible un enrajolat de l'espai amb c\xc3\xb2pies congruents de qualsevol paral\xc2\xb7lelepipede.\n_START_SECTION_\nParal\xc2\xb7lel\xc3\xb2top\n_START_PARAGRAPH_\nCoxeter va anomenar Paral\xc2\xb7lel\xc3\xb2top a la generalitzaci\xc3\xb3 del paral\xc2\xb7lelep\xc3\xadped a dimensions superiors. _NEWLINE_Espec\xc3\xadficament en l'espai n-dimensional s'anomena paral\xc2\xb7lel\xc3\xb2top n-dimensional, o simplement n-paral\xc2\xb7lel\xc3\xb2top. Aix\xc3\xad un paral\xc2\xb7lelogram \xc3\xa9s un 2-paral\xc2\xb7lelotop i un paral\xc2\xb7lelep\xc3\xadpede \xc3\xa9s un 3-paral\xc2\xb7lel\xc3\xb2top. _NEWLINE_Les diagonals d'un n-paral\xc2\xb7lel\xc3\xb2top s'encreuen a un punt i aquest punt \xc3\xa9s el seu punt mig. La simetria respecte d'aquest punt deixa inalterat el n-paral\xc2\xb7lel\xc3\xb2top. _NEWLINE_Les arestes que conflueixen en un v\xc3\xa8rtex d'un k-paral\xc2\xb7lel\xc3\xb2top formen una base de l'espai vectorial, i el paral\xc2\xb7lel\xc3\xb2top es pot reconstruir a partir d'aquests vectors, prenent combinacions lineals dels vectors, amb pesos entre 0 i 1._NEWLINE_L'hipervolum d'un n-paral\xc2\xb7lel\xc3\xb2top submergit a  on  es pot trobar calculant pel determinant de Gram d'aquestes vectors."